เรื่องร้องเรียน: การปล่อยสุนัขออกมาโดยไม่ดูแล ปล่อยมห้ขี้หน้าบ้านคนอื่น
การดำเนินการของเจ้าหน้าที่: เมื่อวันที่ 23 กันยายน 2565 เวลา 13.30 น. เจ้าหน้าที่ฝ่ายสิ่งแวดล้อมฯ ได้ตรวจสอบบริเวณที่ถูกร้องเรียน อาคารเลขที่ 101/91 ซอยพระยามนธาตุฯ แขวงคลองบางบอน เขตบางบอน กทม. ขณะตรวจสอบพบมีสุนัข จำนวน 2 ตัว ตัวเล็ก 1 ตัว พันธุ์ปั๊กสีน้ำตาลอ่อน และตัวใหญ่ 1 ตัว พันธุ์ไทยสีดำ โดยเจ้าของสุนัขชี้แจงว่าสุนัขในภาพที่ผู้ร้องส่งมาไม่ใช่สุนัขของตน ส่วนใหญ่ถ้าสุนัขของตนไปถ่ายมูลที่ไหน เจ้าของก็จะเก็บมูลสุนัขทุกครั้ง และหากผู้ร้องเห็นมีสุนัขของบ้านดังกล่าว มาถ่ายมูลหน้าบ้านของผู้ร้องสามารถแจ้งเจ้าของสุนัขได้เพื่อจะมาเก็บมูลสุนัขให้หรือโทรประสานเจ้าหน้าที่ฝ่ายสิ่งแวดล้อมฯ เพื่อจะได้แจ้งเจ้าของสุนัขให้เก็บมูลสุนัข อย่างไรก็ดี เจ้าหน้าที่เขตได้ขอความร่วมมือเจ้าของสุนัขให้ปฏิบัติตามประกาศกรุงเทพมหานครในการควบคุมการเลี้ยงหรือปล่อยสัตว์เลี้ยงมิให้ก่อเหตุรำคาญแก่ประชาชนที่พักอาศัยบริเวณใกล้เคียงเรียบร้อยแล้ว และหากยังได้รับความเดือดร้อนจากกรณีดังกล่าวขอให้โทรประสานแจ้งฝ่ายสิ่งแวดล้อมฯ สำนักงานเขตบางบอน โทรศัพท์ 024503272 เพื่อจะได้ลงไปตรวจสอบแก้ไขปัญหาต่อไป
ความเห็นของผู้แจ้ง: เจ้าหน้าที่ดำเนินการไวมากค่ะ เป็นกำลังใจให้ทุกท่าน บางเรื่องอาจทำให้เจ้าหน้าที่ลำบากใจ แต่เนื่องด้วยไม่สามารถแก้ปัญหาส่วนบุคคลได้จึงดำเนินการให้คนกลางได้ช่วยไกล่เกลี่ย ขอบคุณอีกครั้งค่ะ
พื้นที่: แขวงคลองบางบอน เขตบางบอน กรุงเทพมหานคร